Belgienii salvează lumea de covid-19. Este chiar extraordinar
Informația a apărut în urmă cu câteva săptămâni, dar nu a atras atenția publicului larg. Doar oamenii de specialitate au manifestat interesul meritat. La acea dată, laboratorul de biotehnologie condus de Xavier Saelens (VIB-UGent) anunța găsirea unui anticorp unic în stare să neutralizeze virusul care cauzează covid-19.

Revenind, VIB a confirmat luni descoperirea specialiștilor firmei, precizând că anticorpul identificat poate neutraliza o variantă de virus, ”ceea ce reprezintă un progres important în dezvoltarea unui eventual medicament antiviral împotriva noului coronavirus”.

Potrivit laboratorului, ”noile rezultate arată că anticorpii pot împiedica noul coronavirus să infecteze celulele umane”. ”Mai mult, ei ar putea fi produși la scară largă folosind procedee folosite în mod curent în industria biofarmaceutică”, au precizat specialiștii belgieni. Spre deosebire de vaccin, au continuat ei, ”anticorpii oferă o protecție imediată, chiar dacă de scurtă durată. Avantajul acestei soluții este că, în comparație cu vaciinul, pacienții nu mai trebuie să producă anticorpi proprii”, au explicat specialiștii laboratorului flamand.

Experiențele ce permit confirmarea acestor rezultate cu ajutorul unei tulpine de coronavirus patogen sunt în curs de realizare, iar cercetătorii de la VIB pregătesc acum faza de testare preclinică pentru un tratament împotriva coronavirusului. Laboratorul a precizat că ”anticorpii au fost dezvoltați în colaborare cu două echipe de cercetători din Statele Unite.


[('Narațiuni legate de sănătate', 120), ('Narațiuni legate de vaccinare', 67), ('Minimizarea impactului COVID-19', 230), ('Știre reală', 563), ('Satiră', 280), ('Acuzații de autoritarism și distopie', 22), ('Teorii ale conspirației', 239), ('Criticarea restricțiilor', 124), ('Criticarea actorilor naționali și internaționali', 82), ('Geo-politică', 343)]